ທ່ານປະທານປະເທດ ເຈີນດ້າຍກວາງ: ການຮ່ວມມືສອງຝ່າຍ ຫວຽດນາມ-ອິດສະຣາແອນ ຈະກ້າວເຂົ້າສູ່ໄລຍະພັດທະນາໃຫມ່
ທ່ານປະທານປະເທດເຈີນດ້າຍກວາງ ແລະ ທ່ານ ປະທານາທິບໍດີ
ອິດສະຣາແອນ Reuven Ruvi Rivlin
ພາບ:TTXVN
ຕອນຄ່ຳວັນທີ 20/3 ຢູ່ ຮ່າໂນ້ຍ, ທ່ານປະທານປະເທດເຈີນດ້າຍກວາງ ແລະ ພັນທະຍາ ເປັນເຈົ້າພາບງານລ້ຽງຂ່ຳນັບຮັບຕ້ອນປະທານາທິບໍດີ ອິດສະຣາແອນ Reuven Ruvi Rivlin ແລະ ພັນລະຍາ ພ້ອມກັບຄະນະຜູ້ແທນ ພວມຢ້ຽມຢາມທາງລັດຖະກິດຫວຽດນາມ. ກ່າວຄຳເຫັນທີ່ງານລ້ຽງ, ທ່ານປະທານປະເທດ ເຈີນດ້າຍກວາງ ຢືນຢັນ: ຫວຽດນາມ ຍາມໃດກໍຖືການພົວພັນກັບ ອິດສະຣາແອນ ເປັນສຳຄັນ, ອິດສະຣາແອນ ແມ່ນຫນຶ່ງໃນບັນດາຄູ່ຮ່ວມມືສຳຄັນຂອງຫວຽດນາມ ຢູ່ ພາກພື້ນຕາເວັນອອກກາງ. ທ່ານປະທານປະເທດ ເນັ້ນຫນັກວ່າ: ຈິດໃຈຂອງ “ປະເທດ Starup”, ເຈດຈະນົງຂອງປະເທດທີ່ໄດ້ ແລະ ພວມບືນຕົວຂຶ້ນພັດທະນາ ກາຍເປັນແຫລ່ງດຶງດູດຢ່າງແຮງ, ຊຸກຍູ້ຈິດໃຈປະດິດຄິດສ້າງ, ປະເຊີນຫນ້າກັບສິ່ງທ້າທາຍ, ຄວາມກ້າຄິດກ້າເຮັດຂອງລຸ້ນຫນຸ່ມຫວຽດນາມໃນກິດຈະການຫັນປະເທດຊາດເປັນປະເທດອຸດສາຫະກຳ ແລະ ທັນສະໄຫມ. ທ່ານປະທານປະເທດ ເຈີນດ້າຍກວາງ ເຊື່ອໝັ້ນວ່າ ການຮ່ວມມືສອງຝ່າຍຫວຽດນາມ ແລະ ອິດສະຣາແອນ ຈະກ້າວເຂົ້າສູ່ໄລຍະພັດທະນາໃຫມ່, ມີປະສິດທິຜົນ, ເພື່ອຜົນປະໂຫຍດຂອງປະຊາຊົນສອງປະເທດ. ສ່ວນທ່ານປະທານາທິບໍດີ ອິດສະຣາແອນ Reuven Ruvi ໃຫ້ຮູ້ວ່າ: ອິດສະຣາແອນ ພ້ອມແລ້ວແບ່ງປັນ, ແລກປ່ຽນຄວາມຮູ້ ແລະບົດຮຽນໃນບັນດາຂົງເຂດຊື່ງ ອິດສະຣາແອນ ມີທ່າແຮງ, ຕອບສະຫນອງຄວາມຕ້ອງການໃນບັນດາຂົງເຂດຊື່ງ ຫວຽດນາມ ມີຄວາມສົນໃຈ, ຜ່ານນັ້ນຊຸກຍູ້ການຮ່ວມມື, ພັດທະນາການພົວພັນສອງຝ່າຍໃນອະນາຄົດ.
(ແຫຼ່ງຄັດຈາກ VOV)